wickkiey/tamil-wikipedia-chunked huggingface dataset:
# முள்ளும் மலரும் (தொலைக்காட்சித் தொடர்)

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2018 | கலாட்டா நட்சத்திரா தொலைக்காட்சி விருதுகள் | சிறந்த வில்லி | ஜானகி |  |
| 1வது ஜீ தமிழ் குடும்பம் விருதுகள் | கிராமத்து விருது | முனிஷ் ராஜன் |  |  |
| சிறந்த மாமியார் | சுமங்கலி |  |  |  |
| மிகவும் நம்பிக்கைக்குரிய நடிகை | தர்ஷா குப்தா | } |  |  |
# முள்ளும் மலரும் (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# செம்பருத்தி (தொலைக்காட்சித் தொடர்)

**செம்பருத்தி** என்பது ஜீ தமிழ் தொலைக்காட்சியில் அக்டோபர் 16, 2017ஆம் ஆண்டு முதல் 31 ஜூலை , 2022ஆம் ஆண்டு வரை திங்கள் முதல் சனிக்கிழமை வரை இரவு 9 மணிக்கு ஒளிபரப்பான காதல் பின்னணியை கொண்ட தொலைக்காட்சி நாடகத் தொடர் ஆகும். இந்த தொடர் தெலுங்கு மொழி தொடரான 'முத்த மந்தரம்' என்ற தொடரின் கதை அம்சத்தைத் தழுவி எடுக்கப்பட்டுள்ளது. இந்த தொடரில் ஆதித்யா என்ற கதாபாத்திரத்தில் கார்த்திக் ராஜ் / வி.ஜே. அக்னி மற்றும் பார்வதி என்ற கதாபாத்திரத்தில் ஷபானா நடித்தனர்.  
இந்த தொடர் தமிழ் மக்களால் அதிகம் பார்க்கப்படும் சிறந்த 5 தொடர்களுக்குள் முதன்மையானதாக இருந்தது.  
இந்த தொடர் கிராமத்தில் இருந்து வந்து, பணிப்பெண்ணாக இணைந்த, மருமகளான பார்வதியைப் பற்றிய கதை. அகிலாண்டேஸ்வரி என்ற பணக்காரப் பெண்மணியின் மகன் ஆதித்யா, பார்வதி என்ற வேலைக்காரப் பெண் மீது கொண்ட காதலினால் ஏற்படும் திருப்பங்களையும், அவர்களுக்கு இடையே உள்ள காதல் நிகழ்ச்சிகளையும் மையமாகக் கொண்ட ஒரு குடும்பத் தொடர் ஆகும்
# செம்பருத்தி (தொலைக்காட்சித் தொடர்)

## கதைச் சுருக்கம்

பணக்கார மற்றும் உயர் வகுப்பு பெண் அகிலாண்டேஸ்வரி, அங்கு அவரது மகன் ஆதித்யா பார்வதியை காதலிக்கிறார். பார்வதி, பாட்டி இறந்த பிறகு, அகிலாண்டேஸ்வரி வீட்டில் பணிப்பெண்ணாக வேலை செய்ய முடிவு செய்கிறாள். இதற்கிடையில், அகிலாண்டேஸ்வரி ஒரு வலுவான விருப்பமுள்ள, பிடிவாதமான பெண்மணி, எல்லாவற்றிலும் முழுமையை விரும்புகிறார். ஆதித்யா தனது தாய்க்குத் தெரியாமல் பார்வதியை திருமணம் செய்து கொண்டார்.  
அது போக திருட்டுத்தனமாக தாலி கட்டிய தனது மனைவியை பற்றி தனது தாயாரிடம் சொல்லாமால் ஆதி நாட்களை கடத்திக் கொண்டு செல்கிறார். இப்படியான எந்தவொரு செயலையும் பொதுவாக பெற்றோர்கள் ஏற்றுக் கொள்ள மாட்டார்கள்.  
பார்வதியின் தந்தை சுந்தரம் அகிலாண்டேஸ்வரியின் குடும்பத்தில் 25 ஆண்டுகள் ஓட்டுநராக பணியாற்றினார். அகிலாண்டேஸ்வரிக்கு அவர் மிகவும் விசுவாசமாக இருக்கும் இடத்தில், ஆதி மீதான பார்வதியின் காதல் அவருக்குத் தெரியாது. மறுபுறம், அவர்கள் ரகசியமாக திருமணம் செய்துகொள்கிறார்கள், அங்கு இந்த திருமணத்திற்கு ஆதித்யாவின் தந்தை புர்ஷோத்தமன், ஆதித்யாவின் சகோதரர் அருன் மற்றும் அருனின் மனைவி ஐஸ்வரியா ஆகியோரும் மட்டுமே அறிந்திருக்கிறார்கள். இந்த மூன்று பேரும் அகிலாண்டேஸ்வரியிடமிருந்து உண்மையை மறைக்கிறார்கள். அகிலாண்டேஸ்வரியின் மைத்துனரான வனஜா என்ற தீய எண்ணமுடைய பெண்ணின் காரணமாக ஆதித்யாவும் பார்வதியும் தங்கள் திருட்டு திருமண காதல் வாழ்க்கையில் பிரச்சனையை எதிர்கொள்கின்றனர்.  
வனஜா ஒரு தீய மற்றும் தந்திரமான பெண், அங்கு அவர் குடும்பத்தை பிளவுபடுத்தவும், அகிலாண்டேஸ்வரிக்கு அவமானத்தை ஏற்படுத்தவும் பல முறை திட்டமிட்டுள்ளார். ஆனால் மீண்டும் மீண்டும் பார்வதி அகிலாண்டேஸ்வரி மற்றும் அவரது குடும்பத்தின் கண்ணியத்திற்கு மீட்பராக மாறுகிறார்.  
ஒரு கட்டத்தில் அகிலாண்டேசுவரிக்கு அவமானம் நிகழும் என தனது ஞானதிருஷ்டியால் பார்வதி உணருகிறார் (எப்படி என்று கேட்டால் நீங்கள் சமூக விரோதி) அதை சொல்லியும் கேட்காமல் அகிலாண்டேசுவரி தன்னுடைய திமிர்த்தனத்தாலும் அகம்பாவத்தாலும் மாட்டிக் கொள்கின்றார்.  
இந்த இடத்தில் பார்வதிக்கு புதுசாக ஒரு ஆள் கணவனாக வருகிறார்.  
பாவிப்பய வந்த நேரத்துல இருந்து ஒரே சண்டைக்காட்சியாக வைத்து டைரக்டர்  
அவரை புஜபலபராக்கிரமசாலி போல காட்ட முனைகிறார்.  
அப்படி அகிலாண்டேசுவரி மாட்டிக் கொண்டதால், அவருக்காக பூமி பூஜை செய்கிறார் பார்வதி, அதாவது மாமியார் இறந்துவிட்டால் கூடவே உடன்கட்டை ஏறும் அளவுக்கு முட்டாள் மருமகளாக இருக்கிறார் பார்வதி.  
ஆனால் இந்த ஜோடியின் உணர்ச்சிமிக்க திருட்டு காதல் கதையில், யார் மிகப்பெரிய எதிரியாக நிற்கிறார்கள் என்பது ஆதித்யாவின் முன்னாள் வருங்கால மனைவி நந்தினி. முன்னதாக ஆதித்யா நந்தினியுடன் நிச்சயதார்த்தம் செய்துகொண்டபோது, விரைவில் அகிலாண்டேஸ்வரி நந்தினி, நாகபுரி வம்சத்தைச் சேர்ந்தவள் என கண்டுபிடித்து திருமணத்தை நிறுத்தினார். ஆகவே, அகிலாண்டேஸ்வரியையும் மற்றும் அவரது குடும்பத்தினரையும் அழிக்க வனஜா உடன் கை கோர்த்து, நந்தினி அகிலாண்டேஸ்வரி மீது பழிவாங்க முயல்கிறாள். இந்த வஞ்சக பெண்களுக்கு எதிராக ஆதித்யாவும் பார்வதியும் அகிலாண்டேஸ்வரியின் ஆசீர்வாதங்களை பெறுவார்களா என்பதுதான் மீதிக் கதை.  
இப்போது ஒரு டுவிஸ்ட்டாக, பழைய கால படத்துல வர்றமாதிரி, பார்வதி அகிலாண்டேசுவரியோட அண்ணன் மகள், சின்ன வயசுல என்டு ஆத்தல் எடுக்கும் திட்டத்தில் நடிகர் லிவிங்ஸ்டன் வருகிறார். ஆனால் அதை இன்னும் முழுசாக சொல்லாமல் டைரக்டரு ரகசியம் காக்கிறார்.
# செம்பருத்தி (தொலைக்காட்சித் தொடர்)

## நடிகர்கள்

### முக்கியக் கதாபாத்திரம்

- பிரியா ராமன் - அகிலாண்டேஸ்வரி (அகிலா); ஒரு பணக்கார, வலுவான, திமிர் பிடித்த பெண்மணி
- ஆதி மற்றும் அருணின் தாயார்; பார்வதி மற்றும் ஐஸ்வர்யாவின் மாமியார்; புருஷோத்தமனின் மனைவி.
- ஷபானா ஷாஜஹான் - பார்வதி ஆதித்யா; பணிப்பெண்ணாக இருந்து, பிறகு மருமகளானாள்
- அகிலாண்டேஸ்வரி மற்றும் புருஷோத்தமனின் மூத்த மருமகள்; ஆதியின் மனைவி; சுந்தராமின் மகள் மற்றும் கணேஷின் மூத்த சகோதரி.
- கார்த்திக் ராஜ் (2017-2020) → வி.ஜே. அக்னி (2020-தற்போது) - ஆதித்யா (ஆதி); ஒரு தொழிலதிபர்
- அகிலாண்டேஸ்வரி மற்றும் புருஷோத்தமனின் மூத்த மகன்; பார்வதியின் அன்பான கணவன் மற்றும் அருணின் அண்ணன்.
# செம்பருத்தி (தொலைக்காட்சித் தொடர்)

## நடிகர்கள்

### துணைக் கதாபாத்திரம்

- சஞ்சய் குமார் அஸ்ரானி - புருஷோத்தமன்
- ஆதி மற்றும் அருணின் தந்தை; ஐஸ்வர்யா மற்றும் பார்வதியின் மாமனார்.
- லட்சுமி - வனஜா
- அகிலாண்டேஸ்வயின் இணை சகோதரி மற்றும் எதிரி.
- கதிர் - அருண்
- அகிலாண்டேஸ்வரி மற்றும் புருஷோத்தமனின் இளைய மகன்; ஐஸ்வர்யாவின் கணவன் மற்றும் ஆதியின் தம்பி.
- ஜனனி அசோக் குமார் (2017-2020) →தீப்தி கபில் (2020-தற்போது) - ஐஸ்வர்யா
- அருணின் மனைவி; அகிலாண்டேஸ்வரி மற்றும் புருஷோத்தமனின் இளைய மருமகள்.
- ஸ்ரீதேவி (2018-2019) → மௌனிகா (2019-தற்போது) - நந்தினி
- ஆதித்யாவின் முன்னாள் வருங்கால மனைவி; நாகபுரி வம்சத்தைச் சேர்ந்தவள் மற்றும் அகிலாண்டேஸ்வயின் பரம்பரை எதிரி.
- சஞ்சய் - கணேஷ்
- பார்வதியின் தம்பி மற்றும் சுந்தராமின் மகன்.
- நரசிம்மா ராஜு - சுந்தரம்
- அகிலாண்டேஸ்வரி குடும்பத்தின் உண்மையுள்ள ஓட்டுநராகப் பணிபுரியும் பார்வதி மற்றும் கணேஷின் தந்தை.
- பாரதா நாயுடு - மித்ரா (தொடரில் இறந்துவிட்டார்)
- நந்தினியின் தங்கை; ஆதித்யாவின் மற்ற முன்னாள் வருங்கால மனைவி.
- சுமதி ஸ்ரீ (2017-2018) → ஜெயந்தி (2019-தற்போது) - பட்டம்மா
- அகிலாண்டேஸ்வரி குடும்பத்தின் உண்மையுள்ள வேலைக்காரி மற்றும் சமையலகாரி.
- மனோபாலா - பெருமாள்
- ஆதி மற்றும் பார்வதிக்கு வீடு கொடுத்த வாடகை வீட்டு உரிமையாளர்.
- ராகவ் - ஜே.கே. (2020)
- ஒரு தொழில்முனைவோர் மற்றும் ஆதியின் எதிரி.
- சிங்கப்பூர் தீபன் - வடிவு
- வனஜாவின் உறவினர்.
# செம்பருத்தி (தொலைக்காட்சித் தொடர்)

## நடிகர்கள்

### முந்தையக் கதாபாத்திரம்

- அழகப்பன் - ராமகிருஷ்ணா பார்த்தசாரதி (2020)
- அமெரிக்காவிலிருந்து திரும்பிய ஆதியின் பள்ளி நண்பர்.
- பிரியாலயா - சாந்தினி
- ஜே.கே.யிடமிருந்து ஆதியால் மீட்கப்பட்ட ஒரு பெண்.
- கராத்தே ராஜா - துரை மாணிக்கம்
- ஒரு காவல் அதிகாரி, அகிலாண்டேஸ்வரியின் மீது தவறான குற்றச்சாட்டு வைத்தவர்.
- ஷியாம் (2017-2019) → சைஃப் அலிகான் (2020) - ஷியாம்
- ஆதித்யாவின் விசுவாசமான மற்றும் சிறந்த நண்பர்.
- ஜெனிபர் - உமா (2018-2020)
- வனஜாவின் உறவினர்.
- லேகா (2018-2019) - சிந்து
- அகிலாண்டேஸ்வரியின் தனிப்பட்ட உதவியாளர் (பி.ஏ.).
- பிரதீப் - ரகு (2017-2018)
- பார்வதியின் முன்னாள் வருங்கால கணவன்.
# செம்பருத்தி (தொலைக்காட்சித் தொடர்)

## நடிகர்கள்

### சிறப்புத் தோற்றம்

- அர்ச்சனா சந்தோக்
# செம்பருத்தி (தொலைக்காட்சித் தொடர்)

## மறுதயாரிப்பு

இது ஒரு தெலுங்கு மொழி தொடரின் தமிழ் மறுதயாரிப்பு எனினும் இவ் தொடர் தமிழிருந்து மலையாளம் மற்றும் கன்னடம் மொழிக்கு மறுதயாரிப்பு செய்யப்பட்டுள்ளது. அதே தருணம் இந்த தொடரின் பல காட்சிகள் தமிழ் நேயர்களுக்கேட்ப மாற்றப்பட்டுள்ளது என்பது குறிப்பிடத்தக்கது.
| மொழி | தலைப்பு | அலைவரிசை | ஆண்டு |  |
| --- | --- | --- | --- | --- |
| தெலுங்கு | முத்த மந்தரம் | ஜீ தெலுங்கு | 2017 |  |
| தமிழ் | செம்பருத்தி | ஜீ தமிழ் | 16 அக்டோபர் 2017 |  |
| மலையாளம் | செம்பருத்தி | ஜீ கேரளம் | 25 நவம்பர் 2018 |  |
| கன்னடம் | பாரு | ஜீ கன்னடம் | 3 டிசம்பர் 2018 | } |
# செம்பருத்தி (தொலைக்காட்சித் தொடர்)

## விருதுகள் மற்றும் பரிந்துரைகள்

| ஆண்டு | விருது | பரிந்துரை | பெறுநர் | முடிவு |
| --- | --- | --- | --- | --- |
| 2018 | கலாட்டா நட்சத்திரா தொலைக்காட்சி விருதுகள் | சிறந்த தொடர் | செம்பருத்தி |  |
| சிறந்த நடிகர் | கார்த்திக் ராஜ் |  |  |  |
| 2018 | 1வது ஜீ தமிழ் குடும்பம் விருதுகள் | சிறந்த தொடர் | செம்பருத்தி |  |
| சிறந்த கற்பனை தொடர் | செம்பருத்தி |  |  |  |
| விருப்பமான கதாநாயகி | ஷபானா ஷாஜஹான் |  |  |  |
| விருப்பமான கதாநாயகன் | கார்த்திக் ராஜ் |  |  |  |
| சிறந்த நடிகை | ஷபானா ஷாஜஹான் |  |  |  |
| சிறந்த நடிகர் | கார்த்திக் ராஜ் |  |  |  |
| மிகவும் நம்பிக்கைக்குரிய நடிகர் | கதிர்வேல் |  |  |  |
| சிறந்த ஜோடி | கார்த்திக் ராஜ் & ஷபானா ஷாஜஹான் |  |  |  |
| சிறந்த அம்மா | பிரியா ராமன் |  |  |  |
| சிறந்த அப்பா | நரசிம்மா |  |  |  |
| சஞ்சய் |  |  |  |  |
| சிறந்த துணை நடிகை | ஜனனி |  |  |  |
| மௌனிகா |  |  |  |  |
| சிறந்த துணை நடிகர் | கதிர்வேல் |  |  |  |
| சிறந்த வில்லி | லட்சுமி |  |  |  |
| 2018 | மைலாப்பூர் அகாடமி விருதுகள் | சிறந்த தொடர் | செம்பருத்தி |  |
| சிறந்த நடிகர் | கார்த்திக் ராஜ் |  |  |  |
| 2019 | விகடன் சின்னத்திரை விருதுகள் | சிறந்த தொடர் | செம்பருத்தி |  |
# செம்பருத்தி (தொலைக்காட்சித் தொடர்)

## மதிப்பீடுகள்

கீழேயுள்ள அட்டவணையில் <span>**நீல எண்கள்**</span> மிகக் குறைந்த மதிப்பீடுகளையும் <span>**சிவப்பு எண்கள்**</span> மிக உயர்ந்த மதிப்பீடுகளைக் குறிக்கும்.
# செம்பருத்தி (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் ஜீ தமிழ் மற்றும் ஜீ தமிழ் எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் பகுதிகள் ஜீ5 என்ற இணைய மூலமாகவும் பார்க்கலாம்.
# பீச்சாங்கத்தி

**பீச்சாங்கத்தி** (*Pichangatti*) இந்தியாவின் கர்நாடக மாநிலத்திலிருக்கும் கொடவ மக்களின் ஒரு பரந்த-கூர்மையான கத்தியாகும். பீச்சாங்கத்தியின் கைப்பிடி வெள்ளியினால் செய்யப்பட்டதுடன், கத்தியின் பலுக்கல் கிளி தலையின் உருவத்துடனும் அமைந்திருக்கும். பீச்சாங்கத்தி கொடவ இன ஆண்களின் பாரம்பரிய உடையில் இடம்பெறும் ஒரு முக்கிய அம்சமாகும்.
# பீச்சாங்கத்தி

## தோற்றம்

பீச்சாங்கத்தி "கைக்கத்தி" எனும் தமிழ்ச்சொல்லிலிருந்து உருவானது. பீச்சாங்கத்தி கொடவ மக்களால் கண்டுபிடிக்கப்பட்டது.
# பீச்சாங்கத்தி

## மேற்கோள்

-
-
-
- </ref>
-
# அம்ரீஷ் பூரி

**அம்ரீஷ்லால் பூரி **(Amrishlal Puri) (22 சூன் 1932&nbsp;– 12 சனவரி 2005) ஓர் இந்திய நடிகர் ஆவார். இவர் இந்திய நாடகம் மற்றும் திரைப்படத் துறையில் மிக முக்கியமானவர் ஆவார். இவர் சத்யதேவ் துபேய் மற்றும் கிரிஷ் கர்னாட் ஆகிய சம காலத்திய நாடக எழுத்தாளர்களுடன் பணிபுரிந்துள்ளார். இவர் பாலிவுட்டின் வில்லன் கதாபாத்திரங்களில் நடித்து இந்திய அளவில் அத்தகைய கதாபாத்திரங்களின் அடையாளமாக விளங்கினார்.சேகர் கபூரின் இந்தித் திரைப்படமான மிஸ்டர் இந்தியா (1987) என்ற திரைப்படத்தில் நடித்த கதாபாத்திரமான மொகாம்போ என்ற பெயரால் நினைவுகூரப்படுகிறார். மேற்கத்திய இரசிகர்களைப் பொறுத்தவரைஸ்டீவன் ஸ்பீல்பெர்க்கின்ஹாலிவுட் திரைப்படமான இண்டியானா ஜோன்ஸ் அண்ட் டெம்பிள் ஆஃப் டூம் திரைப்படத்தில் நடித்த "மோலா ராம்" என்ற பாத்திரத்தின் பெயராலும் நினைவு கூறப்படுகிறார். பூரி மூன்று முறை சிறந்த துணை கதாபாத்திரத்திற்கான பிலிம்ஃபேர் விருதுகளைப் பெற்றுள்ளார்.
# அம்ரீஷ் பூரி

## தொடக்க கால வாழ்க்கை

அம்ரீஷ் பூரி, பிரித்தானிய இந்தியாவின் பஞ்சாப்பில் உள்ள ஜலந்தரில் ஒரு பஞ்சாபி பேசும் குடும்பத்தில் "லாலா நிகல் சந்த் பூரி" மற்றும் "வேத் கௌர்" ஆகியோருக்கு மகனாகப் பிறந்தார்.இவருக்கு "சமன் பூரி" மற்றும் "மதன் பூரி" என்ற இரண்டு அண்ணன்களும் (இவர்களும் நடிகர்களாவர்) மூத்த சகோதரி "சந்திரகாந்தா" மற்றும் ஒரு தம்பி "ஹரீஷ் பூரி" என நான்கு உடன்பிறந்தோர் உள்ளனர்.இவர்நடிகரும், பாடகருமான "கே.எல்.சாய்கல்" என்பவரின் மூத்த மைத்துனர் ஆவார்.
# அம்ரீஷ் பூரி

## தொழில் வாழ்க்கை

அம்ரீஷ் பூரி 1967 ஆம் ஆண்டிற்கும் 2005 ஆம் ஆண்டிற்கும் இடைப்பட்ட காலத்தில் 400 திரைப்படங்களுக்கும் மேல் நடித்துள்ளார். மேலும், இவர் பாலிவுட்டின் மிகச்சிறந்த வில்லன் நடிகர்களுள் ஒருவராவார்.  
அம்ரீஷ் பூரி அவருடைய அண்ணன்கள் மதன் பூரி மற்றும் சமன் பூரி ஆகியோர் தனக்கு முன்னதாக திரைப்படத்துறையில் நுழைந்த வில்லன் கதாபாத்திரங்கள், அவர்களுள் தன்னை நிரூபித்தவர் ஆவார். திரைத்துறையில் நுழையும் பொருட்டு முதலில் மும்பைக்கு வந்தார், இவர் முதலில் நடிகராவதற்காக நடத்தப்பட்ட சோதனையில் வெற்றி பெறவில்லை. பதிலாக அவர் இந்திய தொழிலாளர் மற்றும் வேலைவாய்ப்புத்துறையின் கீழான தொழிலாளர்கள் மாநில காப்பீட்டுக் கழகத்தில் வேலை கிடைக்கப்பெற்றார். அதே நேரத்தில் பிரித்வி தியேட்டர் என்ற நாடகக்குழுவில் இணைந்து "சத்யதேவ் துபேய்" என்பவரால் எழுதப்பட்ட நாடகங்களில் நடிக்கத் தொடங்கினார். இறுதியாக, இவர் நன்கறியப்பட்ட மேடை நாடக நடிகராக ஆனதுடன் 1979 ஆம் ஆண்டில்,சங்கீத நாடக அகாதமி விருதினையும் வென்றார். இத்தகைய மேடை நாடக அனுபவமும், அங்கீகாரமும் அவரை முதலில் தொலைக்காட்சியிலும், இறுதியாக, திரைப்படங்களிலும் நடிப்பதற்கான வாய்ப்பைக் கொடுத்தன எனலாம். இவரது மற்ற சகோதரர்களுடன் ஒப்பிடும் போது மிகவும் காலதாமதமாக, அதாவது 40 வயதில் தான் இவர் திரைத்துறையில் நுழைந்துள்ளார்.
பூரி பாலிவுட், கன்னடம், மராத்தி, ஹாலிவுட்,பஞ்சாபி, மலையாளம்,தெலுங்கு மற்றும் தமிழ்த் திரைப்படங்களில் நடித்துள்ளார். பல பிற இந்திய மொழி திரைப்படங்களில் வெற்றிகரமாக பணி புரிந்திருந்தாலும், இவர் பாலிவுட் திரைப்படங்களில் நடித்தமைக்காக நன்கறியப்பட்டவர் ஆவார்.  
1970 ஆம் ஆண்டுகள் வரை பூரி பெரும்பான்மையாக துணைக் கதாபாத்திரங்களில், அதிலும் வழக்கமான வில்லனின் அடியாட்களில் ஒருவராக நடித்து வந்தார். 1980 இல் வெளிவந்த "ஹம் பாஞ்ச்" என்ற வெற்றிப்படத்தில் முதன்மை வில்லனாக நடித்து அனைவரின் கவனத்தையும் ஈர்த்தார். அதன் பிறகு, அவர் முக்கியமான வில்லன் கதாபாத்திரங்களில் நடிக்கத் தொடங்கினார்.  
1982 ஆம் ஆண்டில் "சுபாஷ் காயின்" இயக்கத்தில் வெற்றித்திரைப்படமான "விதாடா" என்ற படத்தில் "ஜாகவார் சௌத்ரி" என்ற கதாபாத்திரத்திலும், அதே ஆண்டில் திலிப் குமார் மற்றும் அமிதாப் பச்சன் ஆகிய இரண்டு பெரும் நடிகர்கள் நடித்த "சக்தி" என்ற திரைப்படத்தில் "ஜேகே" என்ற முதன்மையான வில்லன் கதாபாத்திரத்திலும் நடித்துள்ளார்.
# கீரனூர் இராமமூர்த்தி

**கீரனூர் இராமமூர்த்தி** ஒரு மேடைப் பேச்சாளர். ஆன்ம நேய மாமணி,
ஆன்மீக சிரோன்மணி,
இதிகாசப் பிரச்சாரகர்,
உபன்யாச சேகரி,
சத் கதா வர்சி (சத்திய கதை மழை),
திண்ணை இராமாயண சிற்பி,
பகவத் சேவா,
பாரத வேரிகை,
புராணப் புதுமணி,
மதுர ராம மணி,
ராமகதா பிரச்சார சூடாமணி,
ராமாயண சக்கரவர்த்தி,
லகு ராமாயண விளம்பி,
வாரியார் வாரிசு,
விரிவுரை வித்தகர் சாரதி,
வெல்லச் சொல் வித்தகர்,
ஸ்ரீ ராமாயண பிரசங்க ரத்னா,
ஸ்ரீ ராமாயண பிரவசன பூஷன் முதலான பட்டங்களை வழங்கிப் பெருமக்கள் இவரைச் சிறப்பித்துள்ளனர். இராமாயணம், பாரதம், பாகவதம், திருத்தொண்டர், ஆழ்வார்கள், சிலப்பதிகாரம் முதலான பல்வேறு தலைப்புகளில் இவர் பொதுமக்கள் புரிந்துகொள்ளும் வகையில் சொற்பொழிவுகள் ஆற்றியுள்ளார். இவரது சொற்பொழிவுகளில் சில பதிவில் உள்ளன.
# ஜான் மார்ஷல் (தொல்பொருள் ஆய்வாளர்)

**சர் ஜான் ஹுபர்ட் மார்ஷல்** (**Sir John Hubert Marshall**), (19 மார்ச் 1876 - 17 ஆகஸ்டு 1958), பிரித்தானிய இந்தியாவின் தொல்லியல் ஆய்வகத்தின் தலைமை இயக்குநராக 1902 முதல் 1928 முடிய பணியாற்றியவர். அரப்பா மற்றும் மொகெஞ்சதாரோ போன்ற தொல்லியல் களங்களில் அகழ்வாய்வுகள் மேற்கொண்டு சிந்து வெளி நாகரீகத்தை வெளிப்படுத்தியவர்.
# ஜான் மார்ஷல் (தொல்பொருள் ஆய்வாளர்)

## வரலாறு

ஜான் மார்ஷல் 1913ல் தட்சசீலத்தில் முதலில் தொல்லியல் அகழ்வாய்வுகளை மேற்கொண்டார். 1918ல் தொல்லியல் அகழ்வாய்வில் கண்டெடுத்த தொல்பொருட்களைக் கொண்டு தட்சசீலத்தில் தொல்லியல் அருங்காட்சியகத்தை அமைத்தார். பின்னர் சாஞ்சி மற்றும் சாரநாத் பௌத்த தொல்லியல் களங்களில் அகழாய்வுப் பணிகளை மேற்கொண்டார்.  
ஜான் மார்ஷல், சிந்து வெளி நாகரீகம் மற்றும் மௌரியப் பேரரசர் அசோகர் காலம் குறித்தான ஆவணங்களை ஆதாரங்களுடன் வெளியிட்டார். இந்தியத் தொல்லியல் ஆய்வகத்தின் முதல் தலைமை இயக்குநராக அலெக்சாண்டார் கன்னிங்காமின் வழிகாட்டுதலின்படி ஜான் மார்ஷல், 1920ல் அரப்பா மற்றும் மொகெஞ்சதாரோவில் (தற்போது பாகிஸ்தானில் உள்ளது) அகழாய்வுகள் மேற்கொண்டார்.  
தொல்லியல் அறிஞர்களான ஆர். டி. பானர்ஜி மற்றும் தயாராம் சகானி ஆகியோர்களுடன் இணைந்து, ஜான் மார்ஷல் அரப்பா தொல்லியல் களத்தை முதலில் அகழ்வாய்வு செய்தார். 1922ல் மொகெஞ்சதாரோ தொல்லியல் களத்தை அகழாய்வு செய்தார்.  
இத்தொல்லியல் அகழாய்வில் கிடைத்த தொல்பொருட்களைக் கொண்டு, கிமு 2600 - 1700 காலத்திய சிந்து வெளி நாகரீக காலத்தின் பண்பாடு, நாகரீகம் மற்றும் எழுத்து முறைகளை 20 செப்டம்பர் 1924 அன்று ஆவணமாக வெளியிட்டார்.  
திட்டமிட்ட நகரமான மொகெஞ்சதாரோவின் அதிநவீன குழாய்கள் பொருத்தப்பட்ட குளியல் அறைகள் பொதுக் குளிப்பிடங்கள் குறித்தும் ஆதாரங்களுடன் வெளியிட்டார்.  
ஜான் மார்ஷல் தற்கால பாகிஸ்தானின் பலுசிஸ்தான் மாகாணத்தில் உள்ள சோர் தம்ப் எனுமிடத்தில் அகழாய்வு மேற்கொண்டு, வரலாற்றுக் காலத்திற்கு முந்தைய மட்பாண்டங்களை கண்டெடுத்தார்.
# ஜான் மார்ஷல் (தொல்பொருள் ஆய்வாளர்)

## படைப்புகள்

-
- Volume 1
- Volume 2
-  
-
-
-
-
# ஜான் மார்ஷல் (தொல்பொருள் ஆய்வாளர்)

## மரபுரிமை பேறுகள்

சென்னை தொல்லியல் அருங்காட்சியக வளாகத்தில் ஜான் மார்சலின் முழு உருவச் சிலையை தமிழக முதலமைச்சர் 19 மார்ச் 2025 அன்று திறந்து வைத்தார்..
# ஜான் மார்ஷல் (தொல்பொருள் ஆய்வாளர்)

## இதனையும் காண்க

- சிந்து வெளி நாகரீகம்
- அலெக்சாண்டர் கன்னிங்காம்
- ரக்கல்தாஸ் பானர்ஜி
- தயாராம் சகானி
# விகராபாத்

## வரலாறு

விகராபாத் என்ற பெயர், 1893 முதல் 1901 முடிய உள்ள காலகட்டத்தில் ஐதராபாத் இராச்சியத்தின் முதன்மை அமைச்சராக இருந்த பாய்கா அமீர் எச். இ . நவாப் சர் விகர்-உல்-உம்ரா பகதுார் (சிக்கந்தர் ஜங், இக்பால்-உத்-தெளலா மற்றும் இக்தாதர் -உல்-முல்க், நவாப் முகமது ஃபசாலுதீன் கான்) என்பவரின் பெயரால் உருவாக்கப்பட்டது.
# ஆகவ ராம பாண்டியக் கோன்

**ஆகவ ராம பாண்டியக் கோன்** என்பது சூரிய காங்கேயன் என்பவனுக்கு வழங்கப்பட்ட விருது.  
சூரியன் என்பான் காங்கேயம் ஊரில் வாழ்ந்து வந்தான். இவன் மோறூர் நாட்டை ஆண்டவன்.
இவனைச் சூரிய காங்கேயன் என்றனர்.
இவன் பாண்டியனின் படைத்தலைவன் மற்றும் குறுநில மன்னன்.
இவனது அரசன் ஆகவ ராம பாண்டியன்.
ஆறகழூர் வாணன் பாண்டியனுக்கு எதிராகப் புரட்சி செய்தான்.
இவனைச் சூரிய காங்கேயன் அடக்கினான்.
இதனைப் பாராட்டிப் பாராட்டிப் பாண்டியன் இவனுக்கு ஆகவ ராம பாண்டியக் கோன் என்னும் விருதினை வழங்கினான்.
அத்துடன் தனக்கே உரிமை உள்ள வேப்பம்பூ மாலையை அணிந்துகொள்ளவும், மீன் கொடி பிடித்துக்கொள்ளவும் உரிமை வழங்கினான்.
# விக்கிப்பீடியா:Statistics/weekly/8-Apr-2018
# கல்பனா பண்டித்

**கல்பனா பண்டித் (Kalpana Pandit**) என்பவர் இந்தியத் திரைப்படநடிகை , அவசர மருத்துவத்துறையில் பணிபுரியும் மருத்துவர் ஆவார். ஹவுஸ் ஆஃப் பண்டித் (பண்டித்தின் இல்லம்) எனும் திரைப்படத் தயாரிப்பு நிறுவனத்தின் உரிமையாளர் ஆவார். பாலிவுட் மற்றும் கன்னட திரைப்படத்தில் நடித்ததன் மூலம் பரவலாக அறியப்படுகிறார். 2008 ஆம் ஆண்டில் இலண்டனில் நடைபெற்ற ஜீ சினிமா விருது வழங்கும் நிகழ்ச்சியைத் தொகுத்து வழங்கினார். 2012 ஆம் ஆண்டில் நடைபெற்ற அமெரிக்க அழகுப் போட்டியின் நடுவராக இருந்தார். இந்த அழகுப் போட்டியானது அரிசோனாவில் உள்ள டூசான் எனும் நகரில் ஆகஸ்டு 29, 2012 அன்று நடைபெற்றது. நவம்பர், 2013 இல் குவாங்சௌ, சீனாவில் நடைபெற்ற உலக அழகி 2013 இல் நடுவர் குழுவில் இடம்பெற்றிருந்தார்.
# கல்பனா பண்டித்

## ஆரம்பகால வாழ்க்கை

கல்பனா பண்டித் சனவரி 20, 1967 ஆம் ஆண்டில் பிறந்தார். இவர் ஆயுர்வேத வித்வான் என அழைக்கப்படும் ஸ்ரீ. பி. வி. பண்டித் எனும் ஆயுர்வேத மருத்துவரின் பெயர்த்தி ஆவார். இளங்கலை மருத்துவம் மற்றும் இளங்கலை அறுவையியல் பயின்ற பிறகு அமெரிக்காவில் எம்.டி பட்டம் பெற்றார். பின் அமெரிக்காவில் அவசர மருத்துவராகப் பணிபுரிந்தார்.  
இவர் தொலைக்காட்சி விளம்பரங்களிலும் நடித்துள்ளார். குறிப்பாக வீல் சலவைத்தூள், மைசூர் சாண்டல் டால்க், நைல் போன்ற விளம்பரங்களில் தோன்றியுள்ளார். 2000 ஆம் ஆண்டில் கஜா காமினி எனும் பாலிவுட்<nowiki/>திரைப்படத்தில் அறிமுகமானார். இதனை எம். எஃப். உசேன் என்பவர் இயக்கினார்.
# கல்பனா பண்டித்

## தொழில் வாழ்க்கை

### தமிழ்த் திரைப்படம்

கல்பனா பண்டித் பனித்துளி எனும் தமிழ்த் திரைப்படத்தில் அறிமுகமானார். இந்தத் திரைப்படமானது ஆகஸ்டு 10, 2012 இல் இந்தியா மற்றும் அமெரிக்க ஐக்கிய நாட்டில் வெளியிடப்பட்டது. இதில் கணேஷ் வெங்கட்ராமனுடன் இணைந்து நடித்திருந்தார். இதன் பெரும்பாலான காட்சிகள் கலிபோர்னியா, சென்னை, இந்தியா போன்ற நகரங்களில் படமாக்கப்பட்டது. இந்தியாவில் நடைபெற்ற காட்சிகளுக்கு சி. ஜே. ரவிக்குமார் என்பவரும், அமெரிக்க ஐக்கிய நாட்டில் நடைபெற்ற காட்சிகளுக்கு கிறிஸ் எல்ரிட்ஜ் என்பவரும் ஒளிப்பதிவு செய்தனர். நட்டி குமார் என்பவர் இந்தத் திரைப்படத்தை இயக்கினார். இதனை ட்ரீம்ஸ் ஆன் ஃபிரேம்ஸ் நிறுவனத்துடன் இணைந்து ஹவுஸ் ஆஃப் பண்டித் நிறுவனம் தயாரித்தது.
# கல்பனா பண்டித்

## தொழில் வாழ்க்கை

### 2000 - 2002

கஜா கஜினி (2000), மோக்ஷா (2001), பிதா (2002) ஆகிய இந்திப் படங்களில்நடித்தார்.
# கல்பனா பண்டித்

## தொழில் வாழ்க்கை

### 2003

பிரான் ஜாயே பர் ஷான் னா ஜாயே எனும் நகைச்சுவைத் திரைப்படத்தில் நடித்தார். இது மலையாளப் படமான வியட்நாம் காலனி எனும் திரைப்படத்தினை மையமாக வைத்து உருவாக்கப்பட்டது ஆகும். மேலும் இதே ஆண்டில் அசோக் ஹோன்டா இயக்கத்தில் ஓம் எனும் திரைப்படத்தில் கௌரவத் தோற்றத்தில் நடித்தார். மகேஷ் மஞ்ரேக்கர் இயக்கத்தில் பியார் கியா நஹின் ஜாதா எனும் திரைப்படத்தில் அஞ்சு எனும் கதாப்பத்திரத்தில் நடித்தார்.
# கல்பனா பண்டித்

## விருதுகள்

2011 ஆம் ஆண்டில் பெங்களூரில் நடைபெற்ற தென்னிந்திய குறும்படத் திருவிழாவில் சிறந்த கன்னட நடிகைக்கான விருதினைப் பெற்றார் . 2010 ஆம் ஆண்டில் ஜோ ஜோ லாலி எனும் படத்திற்காக இவ்விருதைப் பெற்றார். 2013 இல் மும்பையில் நடைபெற்ற சிவ ராஜ்முத்ர சத்ரபதி சிவாஜி விருது விழாவில் சிறந்த நடிகை மற்றும் தற்சார்புடைய புதிய தயாரிப்பாளருக்கான விருதினைப் பெற்றார். ஜன்லேவா 555 எனும் படத்திற்காக இதனைப் பெற்றார். 2016 இல் நடைபெற்ற உலக தியேட்டர் திருவிழாவில் சுலிக் சிக்கிடாகா " நீரினைப் போன்ற இயல்பு கொண்டிரு "எனும் படைப்பிற்காக சிறந்த நடிகைக்கான விருதைப் பெற்றார்.
# அசுவினி ஐயர் திவாரி

**அசுவினி ஐயர் திவாரி (Ashwiny Iyer Tiwari)** (பிறப்பு அக்டோபர் 15 1979) என்பவர் எழுத்தாளர் மற்றும் இயக்குநர் (திரைப்படம்) ஆவார்.சில ஆண்டுகள் தொலைக்காட்சி விளம்பரங்களில் பணிபுரிந்தார். அதன் பிறகு நில் பட்டே சன்னட்டா எனும் நகைச்சுவைத் திரைப்படத்தை 2016 இல் இயக்கினார். இதற்கு நல்ல வரவேற்பு கிடைத்ததனால் அம்மா கணக்கு என்ற பெயரில் தமிழ் மொழியில் திவாரி இயக்கினார். இதனை தனுஷின் உண்டர்பார் நிறுவனம் தயாரித்தது. 2017 ஆம் ஆண்டில் நடைபெற்ற பிலிம்பேர் விருதுகள் நிகழ்ச்சியில் சிறந்த இயக்குநருக்கான விருதை "பேரெய்லி கி பர்ஃபி" எனும் நகைச்சுவைத் திரைப்படத்திற்காகப் பெற்றார்.
# அசுவினி ஐயர் திவாரி

## ஆரம்பகால வாழ்க்கை

அசுவினி ஐயர் அக்டோபர் 15, 1979 இல் தமிழ் இந்து சமயக் குடும்பத்தில் பிறந்தார். பின் மகாராஷ்டிராவிலுள்ள மும்பையின் புறநகர்ப்பகுதியான முலுண்டுவில் வாழ்ந்து வந்தார். இவர் புனித மேரி கான்வென்ட் பள்ளியில் பள்ளிப்படிப்பை முடித்தார். பின் எஸ் ஐ இ எஸ் கல்லூரியில் வணிகம், பொருளாதார பிரிவில் பட்டம் பெற்றார். கலையின் மீது கொண்ட ஆர்வத்தினால் தனது தாயை சமாதானம் செய்து கலைப் பள்ளியில் சேர்ந்தார். இவரது தாய் லட்சுமி சுப்ரமணியன் முலுண்டுவில் உள்ள எஸ். எம். பி. ஆர் பள்ளியில் பேராசிரியராகப் பணிபுரிந்தார். அசுவினியின் கணவர் நிதிஷ் திவாரியும் எழுத்தாளர் மற்றும் இயக்குநர் ஆவார்.
# அசுவினி ஐயர் திவாரி

## தொழில் வாழ்க்கை

### விளம்பரம்

மும்பையிலுள்ள சோபியா தொழில்நுட்பப் பயிலகத்தில் வணிக விளம்பரத்திற்காகப் தங்கப் பதக்கம் பெற்றார். இந்தியாவிலுள்ள லியோபர்னட் விளம்பர நிறுவனத்தில் சுமார் பதினைந்து ஆண்டுகள் பணிபுரிந்தார். இவர் பல்வேறு விருதுகளைப் பெற்றுள்ளார். குறிப்பாக படைப்பாற்றலுக்கான கேன்ஸ் லயன்ஸ் சர்வதேச விருது, நியூயார்க் நகர திருவிழா விருது, ஒன் ஷோ விருது, புரோமக்ஸ் விருது மற்றும் கோவா திருவிழா விருதுகளைப் பெற்றுள்ளார். திரைப்படங்களை இயக்கத் துவங்கிய பிறகு லியோ பர்னட் நிறுவன வேலையில் இருந்து விலகினார்.
# அசுவினி ஐயர் திவாரி

## திரைப்படம்

இவர் இயக்கிய பேரெய்லி கி பர்ஃபி எனும் நகைச்சுவைத் திரைப்படத்திற்காக 2017 ஆம் ஆண்டு ஜீ தொலைக்காட்சியின் சினிமா விருது நிகழ்ச்சியில் சிறந்த இயக்குநருக்கான விருதைப் பெற்றார். இவர் இயக்கிய முதல் குறும்படமான காலை உணவு என்ன? (வாட்ஸ் ஃபார் பிரேக்ஃபாஸ்ட்) 2012 ஆம் ஆண்டிற்கான தாதாசாகெப் பால்கே விருது வென்றது. இவரின் முதல் திரைப்படமான நில் பட்டே சன்னட்டா எனும் நகைச்சுவைத் திரைப்படத்தை 2016 இல் இயக்கினார். இதில் ஸ்வரா பாஸ்கர் முக்கியக் கதாப்பாத்திரத்தில் நடித்தார்.. தெ நியூ கிளாஸ்மெட் (புதிய தோழன்) எனும் பெயரில் சர்வதேச அளவில் இந்தத் திரைப்படம் வெளியானது. மேலும் வணிக ரீதியிலும் விமர்சன ரீதியிலும் நல்ல வரவேற்பைப் பெற்றது. இதன் சீர்தூக்கிப் பார்க்கும் சிக்கல் மிகுந்த கதைக்காகவும், அதனைக் கையாண்ட விதத்திற்காகவும் இவர் புகழப்பட்டார். பின் அதே ஆண்டு ஜூன் 24 இல் இந்தக் கதையினை தமிழ் மொழியில் அம்மா கணக்கு என்ற பெயரில் மொழிமாற்றம் செய்து வெளியிட்டனர்.  
2016 ஆம் ஆண்டில் நில் பாட்டே சன்னதா எனும் திரைப்படத்தை இயக்கினார். இதனை ராஞ்சனா திரைப்படத்தை இயக்கிய ஆனந்த். எல். ராயின் கலர் எல்லோ நிறுவனத்துடன் ஜார் பிக்சர்ஸ் மற்றும் ஆப்டிகஸ் இன்க் நிறுவனம் தயாரித்தது. எராஸ் நிறுவனம் இதனை வெளியிட்டது.  
இந்தியாவில் உள்ள பெமினா இதழ் நடத்திய ஓட்டெடுப்பில் 2016 இன் சக்திவாய்ந்த பெண்கள் பட்டியலில் இவர் தேர்வானார். 2016 ஆம் ஆண்டு டெட் மாநாட்டில் பேசுவதற்கு அழைப்பு விடுத்தனர்.
# தயாராம் சகானி

**ராவ் பகதூர் தயாராம் சகானி** (**Daya Ram Sahni**) (16 டிசம்பர் 1879 &ndash; 7 மார்ச் 1939), சிந்து வெளி தொல்லியல் களமான அரப்பாவில் 1921 - 22 ஆண்டுகளில், இந்தியத் தொல்லியல் ஆய்வகத்தின் தலைமை இயக்குநர் ஜான் மார்ஷலுடன் இணைந்து அகழ்வாய்வுகள் மேற்கொண்டவர். தயாராம் சகானி இந்தியத் தொல்லியல் ஆய்வகத்தின் தலைமை இயக்குநராக 1931 முதல் 1935 முடிய பதவி வகித்தார்.
# தயாராம் சகானி

## தொல்லியல் ஆய்வாளராக

தயாராம் சகானி, 1903ல் பிரித்தானிய பஞ்சாப் மற்றும் ஐக்கிய மாகாண சரகத்தில் தொல்லியல் ஆய்வாளராக, ஜெ. பி. வேகில் தலைமையில் பணியாற்றினார். தயாராம் சகானி, 1906ல் பிகாரில் உள்ள ராஜகிரகத்தில் அகழாய்வுகள் மேற்கொண்டார்.  
செப்டம்பர், 1907ல் பிகார் மாநிலத்தின் மேற்கு சம்பாரண் மாவட்டத்தின் ராம்பூர்வா மற்றும் சாரநாத் பௌத்த தொல்லியல் களங்களை, இந்தியத் தொல்லியல் ஆய்வகத்தின் தலைமை இயக்குநர் ஜான் மார்ஷலுடன் இணைந்து அகழாய்வுகள் மேற்கொண்டவர்.  
தயாராம் சகானி 1911 முதல் 1912 முடிய லக்னோ அருங்காட்சியகத்தின் பொறுப்பாளராக பணியாற்றினார். பின்னர் ஜம்மு காஷ்மீர் இராச்சியத்தின் தொல்லியல் துறைக்கு மாற்றப்பட்டார்.  
1917ல் பஞ்சாப் மாகாணம் மற்றும் ஐக்கிய மாகாணத்தின் தொல்லியல் துறையின், லாகூர் அலுவலகத்தில் துணை கண்காணிப்பாளராக பதவியேற்றார். தயாராம் சகானி சிந்து வெளி களத்தின் அரப்பாவில் அகழ்வாய்வுப் பணிகளில் கலந்துகொண்டார்.  
தயாராம் சகானி, இந்தியத் தொல்லியல் ஆய்வகத்தின் தலைமை இயக்குநராக, 1931 முதல் 1935 முடிய தில்லியில் பணியாற்றினார். இந்தியத் தொல்லியல் ஆய்வகத்தின் தலைமை இயக்குநராக பதவியேற்ற முதல் இந்தியர் என்ற பெருமை தயாராம் சகானிக்கு உண்டு.
# அன்னா மேரி ராபர்ட்சன் மோசஸ்

**அன்னா மேரி ராபர்ட்சன் மோசஸ்** (Anna Mary Robertson Moses) (பிறப்பு செப்டம்பர் 7, 1860 - இறப்பு திசம்பர் 13, 1961), "பாட்டி மோசஸ்" என்ற அவரது புனைப்பெயரால் அறியப்படும் இவர் ஒரு அமெரிக்க கிராமிய கலைஞர். இவர் தனது 78 வது அகவையில் ஓவியம் வரையத் தொடங்கினார். மேலும் வயதான காலத்தில் ஓவியக் கலையை வெற்றிகரமாகத் தனது முழு நேரத் தொழிலாக மாற்றியவர் என்பதற்கு உதாரணமாக மோசஸ் அடிக்கடி மேற்கோள் காட்டப்படுகிறார். அவரது படைப்புகள் அமெரிக்காவிலும் வெளிநாடுகளிலும் விற்பனை செய்யப்பட்டுள்ளது. மேலும் வாழ்த்து அட்டைகளிலும் இன்னும் பிற வர்த்தகங்களிலும் இவரது படைப்புகள் சந்தைப்படுத்தப்பட்டுள்ளன. மோசஸின் ஓவியங்கள் பல அருங்காட்சியகங்களின் தொகுப்புகளில் காட்சிப் படுத்தப்பட்டுள்ளது. 2006 ஆண்டில் அமெரிக்காவில் இவரது *சுகரிங் ஆஃப்* என்ற படைப்பு $1.2 மில்லியன் டாலருக்கு விற்பனை செய்யப்பட்டது.  
மோசஸ் பத்திரிக்கைகளின் அட்டைப்படம், தொலைக்காட்சித் தொடர்கள் மற்றும் ஆவணப் படங்கள் ஆகியவற்றில் தோன்றியுள்ளார். தனது வாழ்க்கை வரலாறு பற்றி விளக்கும் புத்தகம் (My Life's History) ஒன்றைத் தானே எழுதி வெளியிட்டார். பல விருதுகளைப் பெற்றார். இரண்டு கெளரவ முனைவர் பட்டமும் பெற்றார்.  
நியூயார்க் டைம்ஸ் நாளிதழ் இவரை பற்றி இப்படிச் சொன்னது, "எளிமையான யதார்த்தம், ஏக்கம் மற்றும் மினுமினுக்கும் வண்ணம், பாட்டி மோசஸ் படைப்புகளில் எளிய பண்ணை வாழ்க்கை மற்றும் கிராமப்புறங்களைச் சித்தரிக்கப்படும் விதம் ஆகியவையால் இவருக்கு ஆதரவு பெருகியள்ளது. மேலும் அவர் குளிர்காலத்தின் முதல் பனி விழும் போது ஏற்படும் உற்சாகத்தைத் தனது ஓவியங்களில் அழகாகக் கைப்பற்றியிருப்பார். நன்றி தெரிவிக்கும் நாளுக்கானத் தயாரிப்பு ஏற்பாடுகள் மற்றும் புதிய, இளம் வசந்தகால பச்சை வண்ணம் ... பாட்டி மோசஸ் எங்கு சென்றாலும் அனைவரையும் மயக்கும் ஆற்றல் பெற்றிருந்தார். ஒரு சிறிய, சுறுசுறுப்பான சாம்பல் கண்கள் மற்றும் ஒரு விரைவான அறிவு கொண்ட பெண்ணாகவும், ஆதாயம் தேடுபவரிடத்தில் கூர்மையான பேச்சும் மற்றும் விளையாட்டுத்தனமான பேரப் பிள்ளைகளிடம் கண்டிப்பு காண்பிப்பவராகவும் இருந்தார்".  
மோசஸ் 12 வயதில் தொடங்கி, 15 ஆண்டுகளுக்கு ஒரு நேரடி-வீட்டுப் பணியாளராக இருந்தார். குரியர் மற்றும் இவ்ஸ் உருவாக்கிய அச்சுப்படைப்புகளில் இவர் காட்டிய ஆர்வத்தைக் கண்ட மோசஸின் முதலாளி ஒருவர் இவருக்கு ஓவியங்கள் வரைவதற்குத் தேவையான உதவிகளை செய்தார். வர்ஜீனியாவில் மோசஸும் அவருடைய கணவரும் தங்களது திருமண வாழ்க்கையைத் தொடங்கினார்கள், அங்கு அவர்கள் பண்ணைகளில் வேலை செய்தார்கள். 1905 ஆம் ஆண்டு வடகிழக்கு அமெரிக்காவிற்குத் திரும்பி, நியூயார்க் நகரின் ஈகிள் பாலம் என்ற இடத்தில் வாழ்ந்தனர். அவர்களுக்கு பத்து குழந்தைகள் பிறந்தது. அவற்றுள் ஐந்து குழந்தைகள் உயிர் பிழைத்தனர். அவர் வாழ்க்கை முழுவதும் மூட்டு வாதத்தால் பாதிக்கப்படும்வரை சித்திரத்தையல் உட்பட்ட பல கலைகளில் ஆர்வம் கொண்டிருந்தார்.
# அன்னா மேரி ராபர்ட்சன் மோசஸ்

## ஆரம்ப வாழ்க்கை

அன்னா மேரி ராபர்ட்சன் செப்டம்பர் 7, 1860 ஆம் ஆண்டு நியூயார்க்கின் கிரீன்விச்சில் பிறந்தார். இவரது பெற்றோர் மார்கரட் சான்னஹன் ராபர்ட்சன் மற்றும் ரசல் கிங் ராபர்ட்சன் ஆகியோருக்கு பிறந்த பத்து குழந்தைகளில் இவர் மூன்றாவது குழந்தையாவார். இவர் நான்கு சகோதரிகள் மற்றிம் ஐந்து சகோதரர்களுடன் வளர்ந்தார். இவரது தந்தை சணல் நார் தயாரிக்கும் ஆலையை நடத்தினார் மற்றும் விவசாயமும் செய்தார். மோசஸ் குழந்தை பருவத்தில் ஒரு அறை கொண்ட பள்ளியில் சிறிது காலம் பயின்றார். இந்தப் பள்ளி தற்போது வெர்மாண்டில் உள்ள பெனிங்க்டன் அருங்காட்சியமாக உள்ளது. அமெரிக்காவிலேயே இங்குதான் இவரது பல படைப்புகள் காட்சிப் படுத்தப்பட்டுள்ளது. பள்ளிகளில் கலைப் பாடம் நடத்தும் போது ஓவியத்தில் ஈடுபாடு உண்டானது. மோசஸ் முதன்முதலாக குழந்தைப் பருவத்தில், எலுமிச்சை மற்றும் திராட்சை சாற்றைப் பயன்படுத்தி "இயற்கை" வண்ணங்களை உருவாக்கினார். கலைப்படைப்புகளை உருவாக்க அவர் பயன்படுத்திய பிற இயற்கை பொருட்கள் தரைப் புதர், புல், மாவுப் பசை, சுண்ணாம்பு மற்றும் மரத்தூள் ஆகியவையாகும்.
# காங்கேயன் (புலவர்)

**காங்கேயன்** என்பவன் ஒரு புலவன். இவன் கொங்கு மண்டலத்தில் உள்ள மோரூரில் வாழ்ந்தவன். கொங்கு வேளாளர் கவுண்டர் சமுதாயத்தை சேர்ந்தவர். உலகில் செந்தமிழ் ஆய்பவர்கள் நன்மை அடையும் தக்கதோர் வகையில் உரிச்சொல் நிகண்டு என்னும் நூலை இயற்றினான். இதனைக் கொங்கு மண்டல சதகம் 91-ஆம் பாடல் தெரிவிக்கிறது.
# மராத்தித் திரைப்படத்துறை

**மராத்தி திரையுலகம்** (*Marathi cinema*) என்பது இந்தியத் திரைத்துறையில் மராத்திய மொழியில் தயாரிக்கப்படும் திரைப்படங்களைக் குறிக்கிறது.இந்த மொழி இந்திய மாநிலமான மகாராட்டிர மாநிலத்தில் பெரும்பான்மையாக பேசப்படும் மொழியாகும். பழைய மும்பையைஅடிப்படையாகக்கொண்டிருக்கும் இதன் திரைப்படத்துறையானது இந்தியாவின் முன்னோடி திரைப்படத்துறைகளில் மிகப் பழமையானவற்றில் ஒன்றாகும். முதல் மராத்தியர் படமானதுதாதேசாகேப்டார்னேயின் ஸ்ரீபுண்டலிக்என்ற படம்ஆகும்.இது மும்பையின், கரோனேசன்ஸ் சினிமாட்கிராஃப்பில், 1912மே 18 அன்றுவெளியானது.  
மராத்தி மொழியின் முதல் பேசும் திரைப்படமாக 'அயோத்தியேச்சா ராஜா' 1932 இல் வெளியானது.இப்படம் இந்தியில் வெளியான முதல்பேசும்படமானஆலம் ஆரா படம் வெளிவந்து ஒராண்டுக்குப் பிறகு வெளிவந்தது.மும்பையைஅடிப்படையாகக்கொண்டபெரியசந்தையான இந்தித்திரையுலகைவிடமராத்திதிரையுலகம் சிறியதாகஇருந்தாலும் வரிவிலக்குபோன்றசலுகைகளின்காரணமாகஅண்மைய ஆண்டுகளில் வளர்ச்சிஅடைந்துவருகிறது.1913 இல் வெளியான இந்தியாவின் முதல் முழு நீளத்திரைப்படமாக அறியப்பட்டதும்தாதாசாகெப்பால்கேஇயக்கிய படமுமான *ராஜா ஹரிஸ்சந்திரா*,ஒருமராத்தி படமாகும்.அப்படத்தின்டைட்டில்கள் மராத்தியில் எழுதப்பட்டிருந்தன. இந்தியதிரையுலகில் வாழ்நாள்சாதனைபுரிந்தவர்களுக்கு தாதாசாகெப் பால்கே விருது இந்திய அரசால், ஆண்டுதோறும்இந்திய சினிமாவுக்கான மிகப்பெரிய விருதாக வழங்கப்படுகிறது.
# ரக்கல்தாஸ் பானர்ஜி

**ரக்கல்தாஸ் பானர்ஜி** அல்லது **ஆர். டி. பானர்ஜி** (**Rakhaldas Bandyopadhyay** also known as **R. D. Banerji**) (12 ஏப்ரல் 1885 – 23 மே 1930), இந்திய வரலாறு, தொல்லியல், கல்வெட்டியல் மற்றும் தொல்லெழுத்தியல் துறையின் முன்னோடி ஆவார்.  
சிந்து வெளி நாகரீக கால அரப்பா, மொகெஞ்சதாரோ தொல்லிடங்களின் அகழ்வாய்வுப் பணிகளால் ஆர். டி. பானர்ஜி நன்கறியப்படுகிறார்.
# ரக்கல்தாஸ் பானர்ஜி

## பணிகள்

கொல்கத்தா பல்கலைக் கழகதில், வரலாறு படிப்பில் முதுகலை பட்டம் பெற்ற ஆர். டி. பானர்ஜி, 1910ல் கொல்கத்தாவில் உள்ள இந்திய அருங்காட்சியகத்தின், தொல்லியல் பிரிவு உதவியாளராக பணியில் சேர்ந்தார்.
1911ல் இந்தியத் தொல்லியல் ஆய்வகத்தில், உதவி கண்காணிப்பாளராக பதவியேற்று, 1917ல் இந்தியத் தொல்லியல் துறையின் மேற்கு மண்டல கண்காணிப்பாளராக பதவி உயர்வு பெற்றார்.  
1924ல் இந்தியத் தொல்லியல் ஆய்வகத்தின் கிழக்கு மண்டலத்திற்கு மாற்றப்பட்டு, தற்போதைய வங்காள தேசத்தில் உள்ள சோமபுரம் மகாவிகாரை பகுதிகளில் அகழ்வாய்வு பணிகள் மேற்கொண்டார்.  
1926ல் விருப்ப ஓய்வு பெற்ற பானர்ஜி, கொல்கத்தா பல்கலைக்கழகத்தில் கல்வெட்டியல் மற்றும் தொல்லெழுத்தியல் துறை பேரராசிரியர் பணி மேற்கொண்டார். பின்னர் 1928ல் பானர்ஜி தாம் 23 மே 1930ல் இறக்கும் வரை, பனாரஸ் இந்துப் பல்கலைக் கழகத்தில் பேராசிரியராக பணிபுரிந்தார்.  
வங்காள மொழி எழுத்துமுறை வரலாறு குறித்து *The Origin of the Bengali Script* எனும் நூலை எழுதி 1919ல் வெளியிட்டார். மத்தியகால இந்தியாவின் நாணயங்கள் மற்றும் உருவங்களினால் அல்லது வரிவடிவங்களினால் பொருளை விளக்கும் கலை (Iconography) குறித்தும், குப்தப் பேரரசு காலத்திய சிற்பக் கலை மற்றும் கட்டிடக் கலை குறித்தும் நூல்களை வெளியிட்டார்.
# ரக்கல்தாஸ் பானர்ஜி

## பணிகள்

### மொகெஞ்சதாரோ கண்டிபிடிப்பு

சிந்து வெளி நாகரீக கால மொகெஞ்சதாரோ மற்றும் அரப்பா போன்ற தொல் நகரங்களை அகழ்வாய்வுகளின் மூலம், சிந்து வெளி நாகரீகம், இந்தியாவின் வெண்கலக் காலத்தைச் சேர்ந்தது என்ற உண்மையை உலகிற்கு அறிவித்தவர் பானர்ஜி ஆவார்.
# ரக்கல்தாஸ் பானர்ஜி

## படைப்புகள்

- *History of India* (1924)
- *A Junior History of India* (1928).
- *The Age of the Imperial Guptas* (1933)
- *Bangalar Itihas*
- *History of Orissa from the Earliest Times to the British Period*
- *The Palas of Bengal* (1915)
- *The Temple of Siva at Bhumara* (1924)
- *The Paleography of Hati Gumpha and Nanaghat Inscriptions* (1924)
- *Bas Reliefs of Badami* (1928)
- *The Haihayas of Tripuri and their Monuments* (1931).  
;வரலாற்றுப் புதினங்கள்
- *Pakshantar* (1924),
- *Byatikram* (1924)
- *Anukram* (1931)
- *Pashaner Katha* (1914) (1917) and * *Shashanka* (1914)
- *Dharmapala* (1915)
# லூவ்வர் அபுதாபி

கிழக்கு மற்றும் மேற்கத்திய கலைகளுக்கு இடையிலான இடைவெளியை நிரப்புவதில் கவனம் செலுத்தப்பட்டு உலகெங்கிலும் இருந்துசேகரிக்கப்பட்ட கலைப்படைப்புகள்இந்த அருங்காட்சியகத்தில் காட்சிப்படுத்தப்படுகின்றன.
# லூவ்வர் அபுதாபி

## வரலாறு

இந்த அருங்காட்சியகஉருவாக்கத்தை பிரெஞ்சு பாராளுமன்றம் 2007அக்டோபர் 9 அன்று அங்கீகரித்தது. இந்தக்கட்டிடவடிவமைப்பினை ஜீன் நௌவெல் மற்றும் பொறியாளர்கள் ப்யூரோ ஹாபோல்ட்ஆகியோர்செய்தனர். பாரிசின் இன்ஸ்டிட்யூட் டூ மோன்ட் அபேவை ஜீன் நுவல் வடிவமைத்தார் என்பது குறிப்பிடத் தக்கது.  
சாஜியாத் தீவின் 27 பில்லியன் டாலர்மதிப்பில்மேற்கொள்ளப்பட்ட சுற்றுலா மற்றும் கலாச்சார வளர்ச்சியின் ஒரு பகுதியாக இந்தஅருங்காட்சியகம் அமைக்கப்பட்டுள்ளது. இந்த அருங்காட்சியகவளாகத்தில் குகன்ஹைம்அருங்காட்சியகம்மற்றும் ஜெயேடு தேசிய அருங்காட்சியகம் ஆகிய அருங்காட்சியகங்களை உள்ளடக்கிய மூன்று அருங்காட்சியகங்கள் அடங்கியுள்ளன.அரசாங்க ஆதரவு வலைத்தளமான யூஏஏ இண்டெக்டாக்டின் படி: "பிரஞ்சு அருங்காட்சியகங்கள்முகமைமற்றும் சுற்றுலா அபிவிருத்தி மற்றும் முதலீட்டு நிறுவனம் (TDIC)ஆகியன இணைந்து, சாதியட் தீவைமேம்படுத்தஇணைந்து செயல்படும்.இதன்தலைவராகபிரஞ்சுநிதியாளர் மார்க் லாட்ரிட் டி லச்சாரியேர்இருப்பார்மேலும் ரெவ்யூ டெஸ் டக்ஸ் மோன்ஸின் வெளியீட்டாளராகவும் இருப்பார்." ஜார்ஜ்ஸ் பொம்பிளி மையத்தின் முன்னாள் நிர்வாக இயக்குனரான புருனோ மாகார்ட் நிறைவேற்று இயக்குனரின் பதவியை வகிப்பார்.
# லூவ்வர் அபுதாபி

## வடிவமைப்பு

### இடம்

சயாடியட் தீவின் கலாச்சார மாவட்டம், உலக வர்க்க கலாச்சாரங்களின் மிகப்பெரிய ஒற்றைத்தொகுப்பைக் கொண்டுவருவதற்கு திட்டமிட்டுள்ளது.லூவர் அபுதாபியுடன்மேலும் கூடுதலாகஉருவாக்க உத்தேசிக்கப்பட்டவை பின்வருமாறு:
:சியாத் நேஷனல் மியூசியம்,ஐக்கியஇராச்சியத்தைச் சார்ந்த கட்டிடக்கலை நிறுவனமான ஃபோஸ்டெர் அண்ட் பார்ட்னர்ரின், லார்ட் நோர்மன் ஃபோஸ்டரின் வழிகாட்டுதலில் வடிவமைக்கப்பட்டது;
:ககன்ஹென்ஹைம் அபுதாபி சமகால கலை அருங்காட்சியகம் - உலகின் மிகப்பெரியமற்றும்மத்தியகிழக்கில்அமைக்கப்பட்டுள்ளஒரே குகன்ஹென்ஹீம் அருங்காட்சியகம்;
:ஜஹா ஹாட்டினால் வடிவமைக்கப்பட்ட கலை மையம்;டாடா அண்டோவின் கருத்தில் வடிவமைப்பு கொண்ட கடல் அருங்காட்சியகம் மற்றும் பல கலைக்கூடங்கள்.
# லூவ்வர் அபுதாபி

## வடிவமைப்பு

### கட்டடக்கலை

அருங்காட்சியகமானது "பெரிய மிதக்கும் குவிமாடம் போலத் தோன்றும் அமைப்பைக்"கொண்டதாக வடிவமைக்கப்பட்டுள்ளது;அதன்வலைவடிவமானது சூரியஒளியை வடிகட்ட உதவுவதாகஅமைந்துள்ளது.இதன் ஒட்டுமொத்த விளைவு என்பது "பாலைவனச் சோலையில் அமைந்துள்ள சூரிய ஒளிக் கதிர்கள்பேரீச்சை மரஉச்சியைக் கடந்து சென்று அடைவதுபோல" இருக்கும்." இந்த அருங்காட்சியகத்தின் மொத்தப் பரப்பளவு 24,000 சதுர மீட்டர் (260,000 சதுர அடி) ஆகும். நிரந்தர சேகரிப்புபொருட்கள் 6,000 சதுர மீட்டர் (65,000 சதுர அடி)இடத்தைக்கொண்டதாகஇருக்கும். மேலும் தற்காலிக கண்காட்சிகளுக்கு 2,000 சதுர மீட்டர் (22,000 சதுர அடி)ஒதுக்கப்பட்டுள்ளது,
# ஏ. ஐ. செயற்கை அறிவுத்திறன்

**ஏ. ஐ. செயற்கை அறிவுத்திறன்** அல்லது **ஏ. ஐ. ஆட்டிபிசல் இன்ரெலிஜன்ஸ்**, 2001இல் வெளிவந்த ஓர் ஆங்கில அறிவியல் புனைவு நாடகத் திரைப்படம் ஆகும். இதனைப் பிரபல இயக்குனரான ஸ்டீவன் ஸ்பில்பேர்க் இயக்கியிருந்தார். இதன் திரைக்கதை 1969இல் பிரையன் அல்டிசு எழுதிய 'மீத்திறன் பொம்மைகள் கோடைகாலம் முழுதும் நீடிக்கும் (Supertoys Last All Summer Long)' என்ற அறிவியல் சிறுகதையை அடிப்படையாகக் கொண்டு, ஸ்பீல்பேர்க் மற்றும் இயன் வற்சன் ஆகியோரால் ஆக்கப்பட்டது.
இத்திரைப்படம் கேத்லீன் கென்னடி, ஸ்பீல்பேர்க் மற்றும் பொனீ கேட்டிசு ஆகியோரால் தயாரிக்கப்பட்டது. இதில் ஹேலி ஜொல் ஒஸ்மென்ற், ஜூட் லோ, பிரான்சிஸ் ஓ'கொன்னர் மற்றும் வில்லியம் ஹேர்ற் ஆகியோர் முக்கிய கதாபாத்திரங்களில் நடித்திருந்தனர். இத்திரைப்படம் அன்பு செலுத்தும் திறனுடன் வடிவமைக்கப்பட்ட டேவிட் எனும் ஓர் இயந்திர மனிதன் கதாபாத்திரத்தை மையமாகக் கொண்டது.
# சோமபுரம் மகாவிகாரை

**சோமபுரம் மகாவிகாரை** (**Somapura Mahavihara** ( *Shompur Môhabihar*) , வங்காள தேசத்தில் உள்ள நவகோன் மாவட்டத்தின் பஹர்புரில் உள்ள பௌத்த மகாவிகாரையாகும்.  
இம்மகாவிகாரையை கிபி எட்டாம் நூற்றாண்டில், பாலப் பேரரசர் தர்மபாலர் நிறுவினார்.  
1985ல் சோமபுர மகாவிகாரையை, யுனெஸ்கோ நிறுவுனம் உலகப் பாரம்பரியக் களமாக அறிவித்தது.
# சோமபுரம் மகாவிகாரை

## கட்டிடக் கலை

நாற்கர வடிவத்தில் அமைந்த சோமபுரம மகாவிகாரை, பௌத்த பிக்குகள் தங்குவதற்கும், தியானிப்பதற்கும் 177 அறைகளும், மையப் பகுதியில் ஒரு பௌத்த தூபியும் கொண்டது.  
27 ஏக்கர் பரப்பளவு கொண்ட சோமபுரம் மகாவிகாரை தொல்லியல் களத்தை அகழ்வாய்வு செய்த போது, சிறிய தூபிகளும், பல அளவுகளில் சுடுமண், கருங்கல் சிற்பங்களும், கல்வெட்டுகளும், நாணயங்களும், பீங்கான் பாண்டங்களும், இந்து, பௌத்த, சமண சமயச் சிற்பங்களும் கண்டெடுக்கப்பட்டது.
# சோமபுரம் மகாவிகாரை

## கட்டிடக் கலை

### கடவுட் சிலைகள்

இங்கு கிடைத்த தொல்பொருட்கள், சோமபுரம் விகாரையின் அருகில் உள்ள தொல்லியல் அருங்காட்சியகத்தில் காட்சிக்கு வைக்கப்பட்டுள்ளது. அவைகளில்;
- சாமுண்டி களிமண் சிலை
- சீதள தேவி செம்மணற்சிலை
- உடைந்த கருங்கல் விஷ்ணு சிலை
- களிமண்ணால் செய்த கீர்த்தி சிலை
- கருங்கல்லில் வடித்த உடைந்த லெட்சுமி நாராயனன் சிலை
- உமாதேவியின் கருங்கல் சிலை
- களிமண்ணால் செய்த கௌரி சிலை
- களிமண் நந்தி சிலை
- கருங்கல்லில் செய்த விஷ்ணு சிலை
- சூரிய தேவன் சிலை
- மானசதேவியின் களிமண் சிலை
# ஒன்றிய பட்டியல்

இந்திய நாடாளுமன்றத்திற்கானத் தனிப்பட்ட சட்டவாக்க அதிகாரங்கள்,இந்திய அரசமைப்பின் ஏழாம் பட்டிகையில் **ஒன்றியப் பட்டியல்** (Union List) அல்லது **பட்டியல் ஒன்றில்** (List-I) தரப்பட்டுள்ளன. இதில் நூறு உருப்படிகள் காணப்படுகின்றன. இதில் கடை உருப்படி 97 என்று எண்ணிடப்பட்டுள்ளது.  
சட்டவாக்கப் பிரிவு மூன்று பட்டியலாக பிரிக்கப்பட்டுள்ளது:
1. ஒன்றிய பட்டியல்
1. மாநில பட்டியல்
1. ஒருமுக பட்டியல்  
ஐக்கிய அமெரிக்கா, ஸ்விட்சர்லாந்து, ஆஸ்திரேலியா போன்ற நாடுகளின் கூட்டாட்சி முறையல்லாது, கனடாவின் கூட்டாட்சி அரசு போன்று மிகு அதிகாரம் இந்திய ஒன்றிய அரசில் தக்கவைக்கப்பட்டுள்ளது.
# வாணராயன் (வள்ளல்)

கொங்கு மண்டலத்தில் **வாணராயன்** என்னும் வள்ளல் வாழ்ந்துவந்தான்.
அவனைத் தேடி வரும் புலவர்கள் தமக்கு வேண்டுவனவற்றை வாயால் கூறவேண்டியதில்லை. பனை ஓலை ஏட்டில் எழுதித் தொங்க விட்டாலே போதும்.
அரிதின் முயன்று தேடிக் கொண்டுவந்து அன்போடு வழங்குவான்.
மேலும் "இங்கு மீண்டும் வருக" என்று கூறுவான்.
இவன் பவளநிற ஆடையும், மாலையும் அணிபவன். இவனைப்பற்றிக் கொங்கு மண்டல சதகம் நூலில் உள்ள பாடல் ஒன்று தெரிவிக்கிறது.
# பல் பதியம்

**பல் பதியம்** (*dental implant* அல்லது *endosseous implant* அல்லது *fixture*) என்பது பல் உறுப்புமாற்று சிகிச்சை மேற்கொள்ள ஏதுவாக தாடை எலும்பு அல்லது கபாலத்துடன் இணைக்கும் ஓர் அறுவை மருத்துவப் பொருளாகும்; இதன் மூலம் பற்கூரை, பல்லிடைப்பாலம், பொய்ப்பல், முகமாற்று சிகிச்சை போன்ற சிகிச்சைகளை மேற்கொள்ள முடிகின்றது. பல்லை வலுப்படுத்தும் சாதனமாகவும் பயன்படுத்தப்படுகின்றது. *எலும்பிணைவு* என்னும் உயிரியல் செயற்பாடே தற்கால பல் பதிய சிகிச்சைகளுக்கான அடிப்படை ஆகும். தைட்டானியம் போன்ற பொருட்கள் எலும்புடன் ஒன்றற இணைவதே எலும்பிணைவாகும். பல் பதியம் முதலில் தேவையான தாடை எலும்பு பகுதியில் இருத்தி எலும்பிணைவு நடக்க காத்திருந்து பின்னர் பல்மாற்று உறுப்பு பொருத்தப்படும். எலும்பிணைவு நடக்க எடுக்கும் நேரம் வேறுபடுகின்றது. எனவே நன்றாக உறுதி செய்த பின்னரே பற்கூரையோ, பல்லிடைப் பாலமோ, பொய்ப்பல்லோ பதியத்தின் மீது பொருத்தப்படுகின்றது.  
சிகிச்சை பெறும் நபரின் உடல்நலத்தைப் பொறுத்தே பதியங்கள் வெற்றிகரமாகப் பொருத்தப்பட்டுள்ளனவா என்பது அமையும். அவர் எடுக்கும் மருந்துகள் எலும்பிணைவைப் பாதிக்கும்; வாய்த் தசைகளின் நலமும் வெற்றி வாய்ப்பை முடிவுறுத்தும். தவிரவும் வழமையானப் பயன்பாட்டின்போது பதியங்கள், பொருத்தப்பட்ட செயற்கை உறுப்பு இவற்றின் மீதான தகைவும் மதிப்பிடப்படுகின்றது. மெல்லும்போது உருவாகும் உயிர்விசைகளைத் தாங்கும் வண்ணம் பதியங்கள் எங்கு பொருத்தப்பட வேண்டும், எத்தனை பொருத்த வேண்டும் என்பன முன்னரே ஆய்ந்து திட்டமிடப்பட வேண்டும். இவை பொருத்திய உறுப்புகளின் நீண்டகால நலனுக்கு முதன்மையானதாகும். எங்கு பொருத்தப்படவேண்டும் என்பது அடுத்துள்ள பற்களின் இடத்தையும் கோணத்தையும் சார்ந்தது. இவை ஆய்வக உருவகப்படுத்துதலாலோ வரியோட்டவழிக் கணித்த குறுக்குவெட்டு வரைவி மூலமாகவோ முடிவு செய்யப்படுகின்றன. பதியம் பொருத்தப்படும் இடத்திலுள்ள எலும்பு, ஈறுகளின் நலத்தைச் சார்ந்தே நீள்கால வெற்றி அமையும். பற்பிரிகைக்குப் பின்னர் இவ்விரண்டுமே திறன் இழந்திருக்கக் கூடுமாதலால் சில நேரங்களில் எலும்புச் சேர்க்கை (sinus lift) அல்லது ஈறுவலுப்படுத்தல் மேற்கொள்ளப்படும்.  
இவ்வாறு பதிந்த பதியங்கள் மீது நிரந்தரமாக செயற்கைப் பல்லோ பற்கூரையோ பொருத்தப்படலாம். இதனை நோயாளி தானே எடுக்க முடியாது; மாறாக வாயிலிருந்து அவ்வப்போது எடுக்கும் வண்ணம் பொருத்தப்படலாம். ஒவ்வொரு போதும் செயற்கை உறுப்புடன் *சார்வு* இணைக்கப்படும். நிரந்தரமாக பொருத்தப்படும் போது பற்கூரையோ பல்லிடைப் பாலமோ செயற்கைப் பல்லோ சார்வுடன் திருகாணிகள் மூலமோ பற்காரை மூலமோ இணைக்கப்படும். நீக்கக் கூடிய வகையில் செயற்கை உறுப்புடன் தேவையான இணைப்பி பொருத்தப்படும். இதனால் ஒவ்வொருமுறை வெளியே எடுத்து மீளவும் பொருத்தும்போது சரியாக அமர்ந்து வலுவுடன் இருக்குமாறு வடிவமைக்கப்படும்.
# பல் பதியம்

## வரலாறு

விழுந்த பற்களுக்கு மாறாக வேர்வடிவ பதியங்களைக் கட்டமைக்க ஆயிரக்கணக்கான ஆண்டுகளாக முயன்று வருவதை அகழ்வாராய்ச்சி ஆதாரங்கள் வெளிப்படுத்துகின்றன. தொன்மைச் சீனாவில் (4000 ஆண்டுகளுக்கு முன்பாகவே) மூங்கில் ஆப்புகளை எலும்பில் செலுத்தி இழந்த பற்களுக்கு மாற்றீடாக பயன்படுத்தியதற்கான ஆதாரங்கள் கிடைத்துள்ளன. தொன்மையான எகிப்திலும் 2000 ஆண்டுகளுக்கு முன்பாகவே மதிப்புமிகு மாழைகளால் செய்யப்பட்ட பதியங்கள் பயன்படுத்தப்பட்டன; சில எகிப்திய பதப்படுத்திய சடலங்களில் மனிதபற்கள் மூலம் பல்மாற்று நடந்திருப்பதும் தந்தங்கள் மூலமான பதியங்கள் பயன்படுத்தப்பட்டுள்ளதும் தெளிவாகின்றன.
# பல் பதியம்

## சிக்கல்களும் தீவாய்ப்புகளும்

பல் பதியம் வைக்கும்போது ஏற்படும் சிக்கல்களை மூன்று விதமாக நோக்கலாம்;
- பதியம் வைக்கும்போது எழும் சிக்கல்கள்:
::சிகிச்சையின்போது கூடுதல் குருதி வெளியேற்றம்
::நரம்பு சேதமடைதல்
- முதல் ஆறுமாதங்களில் எழக்கூடிய சிக்கல்கள்:
:: நோய்த்தொற்று
::எலும்பிணைவு நடக்காதிருத்தல்
- நீள்காலச் சிக்கல்கள்:
::பதியத்தைச் சூழ்ந்துள்ள பல்வேர்ச் சவ்வுகளில் அழற்சி (peri-implantitis)
::பொறிமுறைத் தோல்வி  
நலமாகவுள்ள பற்சவ்வுகளில் நன்றாக இணைந்த பதியங்கள் ஐந்தாண்டுகள் வரை தாக்குப் பிடிக்கும் வாய்ப்பு 93 முதல் 98 விழுக்காடாகும்; இவற்றில் பொருத்தப்பட்ட செயற்கை பற்களுக்கு 10 முதல் 15 ஆண்டுகளாக வாழ்நாள் மதிப்பிடப்படுகிறது. நீண்டகால ஆய்வுகளின்படி 16- முதல் 20-ஆண்டுக்காலம் தொந்தரவின்றி விளங்கும் பதியங்களின் வாய்ப்பு 52%இலிருந்து 76% வரை உள்ளது; 48% நேரம் ஏதாவது சிக்கல்கள் எழுகின்றன.
# இந்திய விடுதலை இராணுவ அருங்காட்சியகம்

**இந்திய விடுதலை இராணுவ அருங்காட்சியகம்** (Swantratata Senani Museum), இந்தியாவின் தில்லி செங்கோட்டை வளாகத்தின் வடகிழக்கில், தில்லி சுல்தான் சேர் சா சூரியின் மகன் இஸ்லாம் ஷா சூரி கட்டிய சலீம்கர் கோட்டையின் ஒரு பகுதியில் உள்ளது.  
இந்திய இராணுவத்தின் கட்டுப்பாட்டில் இருந்த இந்த கோட்டையின் ஒரு கட்டிடத்தை, இந்தியத் தொல்லியல் ஆய்வகம், 1992ல் கையகப்படுத்தி, இந்திய விடுதலை இயக்க வீரர்கள் மற்றும் இந்தியத் தேசிய இராணுவ வீரர்கள் நினைவாக அருங்காட்சியகத்தை 1995ல் நிறுவியது.  
1916ல் பிரித்தானிய இந்திய அரசால் கைது செய்யப்பட்ட இந்திய தேசிய இராணுவ வீரர்களை இவ்வருங்காட்சியகம் அமைந்த கட்டிட சிறையில் காவலில் வைத்து, விசாரணை செய்து தண்டனை வழங்கப்பட்டது.
1942ல் நடைபெற்ற வெள்ளையனே வெளியேறு இயக்கத்தின் 50வது ஆண்டு விழாவை சிறப்பிக்கும் பொருட்டும், இந்திய தேசிய இராணுவ வீரர்களை நினைவு கூறும் வகையிலும், 1995ல் சலீம்கர் கோட்டையில், இந்தியத் தொல்லியல் ஆய்வகம் ஒரு அருங்காட்சியகத்தை நிறுவியது.  
இவ்வருங்காட்சியகத்தில் இந்திய தேசிய இராணுவ உடை அணிந்த சுபாஷ் சந்திர போஸ், கர்ணல் பிரேம் குமார் மற்றும் கர்ணல் குல்பக்ஸ் சிங் தில்லான் போன்ற தலைவர்களின் புகைப்படங்களும், இந்திய தேசிய இராணுவ வீரர்கள் அணிந்த உடைகளும் அருங்காட்சியகத்தில் காட்சிக்கு வைக்கப்பட்டுள்ளது. மேலும் இந்திய விடுதலை இயக்கத்தில் பங்குபற்றிய தலைவர்களின் புகைப்படங்களும், இந்திய விடுதலை இயக்கத்தின் முக்கிய நிகழ்வுகளை விளக்கும் புகைப்படங்களும் காட்சிக்கு வைக்கப்பட்டுள்ளது.
# பிளைமவுத், மாசச்சூசெட்ஸ்

**பிளைமவுத்** (**Plymouth** (<span>/<span><span title="/ˈ/: primary stress follows">ˈ</span><span title="'p' in 'pie'">p</span><span title="'l' in 'lie'">l</span><span title="/ɪ/: 'i' in 'kit'">ɪ</span><span title="'m' in 'my'">m</span><span title="/ə/: 'a' in 'about'">ə</span><span title="/θ/: 'th' in 'thigh'">θ</span></span>/</span>;**Plimouth**மற்றும்**Plimothஎன்றும் வரலாற்று ரீதியாக அறியப்படும்**) என்பது அமெரிக்காவின் மாசசூசெட்ஸ், பிளைமவுத் கவுண்டியில் உள்ள ஒரு நகரமாகும்.இந்தநகரமானது அமெரிக்க வரலாறு, நாட்டுப்புறவியல் மற்றும் கலாச்சாரம்ஆகியவற்றில்முதன்மையானஇடத்தைவகிப்பதால்இந்நகரமானது "அமெரிக்காவின் சொந்த ஊர்" என்று அழைக்கப்படுகிறது.பிளைமவுத்தானது 1620 ஆம் ஆண்டு மேபிளவர் பில்கிரிம்ஸ் மூலம் நிறுவப்பட்ட காலனி ஆகும்.இதுஅமெரிக்காவிலும் நியூ இங்கிலாந்திலும் உள்ளமிகப் பழமையான நகராட்சிகளில் ஒன்றாகும். இந்த நகரம் பல முக்கிய நிகழ்வுகள்நடந்த இடமாகவும், முதன்முதலில் நன்றியறிதல்நாள் விழாநடந்தஇடமாகவும் விளங்குகிறது.பிளைமவுத் 1620இல்அதுநிறுவப்பட்டதில்இருந்து, 1691 ஆம் ஆண்டில் மாஸ்டாஸ்ஸேஜ் பே காலனியுடன் இணைந்தகாலம்வரை பிளைமவுத்குடியேற்றத்தின் தலைநகராகஇருந்தது.  
மாசசூசெட்ஸ் பகுதியில் பிளைமவுத் மிகப்பெரிய நகராட்சி ஆகும். 2014 அமெரிக்க மக்கள் தொகை கணக்கெடுப்பின்படிஇந்தநகரத்தின் மக்கள் தொகை 58,271 ஆக இருந்தது.ப்ளைமவுத் கவுண்டியின் இரண்டு கவுண்டி இடங்களில்மாசசூசெட்ஸ் ஒன்றாகும்,மற்றொன்று புரொக்டன் ஆகும்.  
பிளைமவுத்தானதுதோராயமாக பாஸ்டனுக்கு தெற்கே 40மைல் (64கி.மீ)தொலைவில்கிழக்குகடற்கரை என்று அழைக்கப்படும் ஒரு பிராந்தியத்தில் அமைந்துள்ளது. 19 ஆம் நூற்றாண்டு முழுவதும், இந்த நகரமானது கயிறு தயாரித்தல், மீன்பிடித்தல் மற்றும் கப்பல் கட்டுதல் ஆகியவற்றின் மையமாக வளர்ந்தது. உலகின் மிகப்பெரிய கயிறு தயாரிக்கும் நிறுவனமாகமுன்னர் இருந்த பிளைமவுத் கார்டேஜ் கம்பெனிஇங்கு இருந்தது ஆகும்.இது ஒரு செயல்திறமிக்கத் துறைமுகமாகத் தொடர்கிறது. ஆனால் இன்று இதன் முக்கிய தொழில் சுற்றுலா. இந்த நகரத்தில் பிளைமவுத் மாநகர விமான நிலையம்இயங்கி வருகின்றது. மேலும் அமெரிக்காவின் பழமையான, தொடர்ச்சியாக இயங்கிவரும் அருங்காட்சியகமான பில்கிரிம் ஹால் மியூசியம்இங்கு உள்ளது.  
நாட்டின் முதல் குடியேற்றங்களில் ஒன்றானபிளைமவுத்அதன் வரலாற்று மதிப்பிற்காக அமெரிக்காவில் நன்கு அறியப்பட்டிருப்பதாக உள்ளது. பிளைமவுத்தைமையமாகக்கொண்டுநடந்த நிகழ்வுகள் ஐக்கிய அமெரிக்க அரசுகளின்இனப்பண்பின்ஒரு பகுதியாக மாறியுள்ளன.குறிப்பாக பிளைமவுத் கல், பில்கிரிம் தந்தைகள், மற்றும் முதல் நன்றியறிதல்நாள் போன்றவை குறிப்பித்தக்கது.நன்றியறிதல்நாள் விடுமுறை நாட்களில் இந்த நகரம் ஒரு பிரபலமான சுற்றுலாத் தலமாகவிளங்குகிறது.
# பிளைமவுத், மாசச்சூசெட்ஸ்

## வரலாறு

### முன் காலனித்துவ காலம்

ஐரோப்பியர் வருகைக்கு முன், பிளிமவுத்பகுதியானதுபடுக்சிட் (Patuxet) என்றழைக்கப்பட்டவாம்பனோயாக் பழங்குடியினரின் ஒரு கிராமமாக இருந்தது. பிளைமவுத் காலனிஉருவாக்கப்படுவதற்கு முன்னர்இப்பகுதிக்கு ஐரோப்பிய ஆராய்ச்சியாளர்கள் இருமுறைவந்துசென்றுள்ளனர்.1605 ஆம் ஆண்டில் சாமுவேல் டி சாம்ப்ளெயின், பிளைமவுத் துறைமுகத்தை நோக்கிக்கப்பலைச் செலுத்தி அதனைசெயிண்ட் லூயிஸ்துறைமுகம் என்று அழைத்தார்.வர்ஜீனியாவிலுள்ள ஜேம்ஸ்டவுனில் உள்ள காலனியின் தலைவராக இருந்த கேப்டன் ஜான் ஸ்மித், கேப் கோட்வளைகுடா பகுதியை ஆராய்ந்தார். அவர்தான்இப்பகுதிக்கு "நியூ பிளிமவுத்" என்ற பெயரிட்டார்."  
கடலோர நியூ இங்கிலாந்துபகுதியில் 1614 மற்றும் 1617 ஆம் ஆண்டுகளில் இரண்டு முறைபிளேக்நோய்தாக்கியது,இதனால்இப்பகுதியின்பூர்வகுடி மக்களானவாம்பனோயாக்மக்களில் 90% முதல் 95%வரையிலானமக்கள்மொத்தமாக இறந்தனர். இதனால்இப்பகுதியானதுபெரும்பாலும்பூர்வகுடிமக்கள்இல்லாதபகுதியாகஆனதால்இப்பகுதிகாலனியமக்களின்பகுதியாகமாறியது.
# பிளைமவுத், மாசச்சூசெட்ஸ்

## வரலாறு

### காலனிய காலம்

அமெரிக்க காலனித்துவ வரலாற்றில் பிளைமவுத் ஒரு முக்கிய பங்கைக் கொண்டிருந்தது.இது மேபிளவர் கப்பலின்ன் முதல் பிரயாணத்தின் கடைசி இறங்கு தளமும் பிளைமவுத் குடியேற்றத்தின் அசல் குடியேற்றத்தலமும்ஆகும்.பிளைமவுத்தானது 1620திசம்பரில் இங்கிலாந்துதிருச்சபையில் இருந்து பிரிந்து வந்தசீர்திருத்தவாத பிரிவினைவாதிகளால் நிறுவப்பட்டது.இவர்கள்கிறித்துவ சீர்திருத்தத்இயக்கமானது தனது சீர்திருத்தத்தப் பணியை நிறைவு செய்யவில்லை என்ற எண்ணத்தால் அதிலிருந்து பிரிந்தவர்களாவர்.இன்று இந்த குடியேறிகளில்பெரும்பாலானோர் "பில்கிரிம்ஸ்" என்று அழைக்கப்படுகின்றனர்,இச்சொல் வில்லியம் பிராட்போர்டால் உருவாக்கப்பட்ட ஒரு சொல் ஆகும்.
# ஸ்ரீ பிரியங்கா

**ஸ்ரீ பிரியங்கா (Sri Priyanka)**ஒருஇந்திய நடிகை ஆவார். இவர் 1995 ஆம் ஆண்டு, அக்டோபர் 30 ஆம் நாள் புதுச்சேரியில் பிறந்தார். இவரின் தந்தையாரின் பெயர் குணசேகரன். இவர் தமிழ் மற்றும் கன்னட மொழிப் படங்களில் நடித்துள்ளார். 2014 ஆம் ஆண்டில் தனது முதல் முன்னணி கதாபாத்திரத்தை அகடம் திரைப்படத்தில் செய்த பிறகு 2015 ஆம் ஆண்டு கங்காரு என்ற தமிழ் படத்தில் நடித்தார்.  
ஏப்ரல் 2017 இல், விஜய் சந்தரால் இயக்கப்பட்ட, விக்ரம்- தமன்னாநடித்த*ஸ்கெட்ச் திரைப்படத்தில்*நடித்துள்ளார்.